เป็นพ่อมือใหม่ ตอนนี้ลูกสาวครบ 1 ขวบเต็มพอดีพ่อได้โหลด VDO จาก Youtube ใส่ FlashDrive มาเปิดใน TV ขนาด 43 นิ้ว ให้ลูกดูส่วนมากจะเป็น VDO เพลงสั้นๆ ไม่เกิน 2 นาที เป็นเพลงเด็กประมาณนี้-ก.ไก่ ข.ไข่, ABC, เป็ดก๊าบๆ, แมงมุม, ลิงเจี๊ยก, ช้างๆ, หากว่าเราสบายเวลาเปิด จะเปิดประมาณนี้ครับ (แต่ละครั้งไม่เกิน 10 นาที)-เช้า ประมาณ 3 เพลง (ยายจะเปิดให้ดู)-เที่ยง ประมาณ 3 เพลง (ยายจะเปิดให้ดู)-เย็น ประมาณ 4 เพลง (พ่อแม่จะเปิดให้ดู)ระหว่างวันก้อจะเล่นของเล่นทั่วไป เดินไปเดินมาในบ้าน เล่นกับตายาย น้า และเด็ก 2ขวบลูกญาติอีกคน ช่วงเย็นพ่อแม่เลิกงาน ป้อนข้าว แดดร่มลมตก ก้อจะออกพาเดินเล่นตามถนนดินหน้าบ้าน เดินเล่นไปบ้านญาติใกล้ พบปะญาติๆ ระแวกบ้าน (บ้าน ตจว ปล่อยให้น้องเดินเล่นนั่งเล่นดิน) เสร็จก้อจะพาอาบน้ำเย็น กินนม และเปิดวีดีโอเพลงให้ดูเวลาน้องนั่งดูพ่อแม่ก้อจะนั่งด้วย (ช่วงเย็น ถ้าช่วงเช้า เที่ยงตากับยายก้อจะนั่งดูด้วย) เเละปรมมือไปกับจังหวะ และชี้บอกน้องว่าในวีดีโอมีอะไร เป็ด ช้าง ลิง ไก่ ประมาณนี้แรกๆน้องก็จะนั่งดูเเบบตั้งใจ แต่พอหลัง เริ่มชี้ (เหมือนชอบ) หันมองเรา และให้เรามองตามที่เค้าชี้ ส่งเสียงหัวเราะหรือเสียงอ้อแอ้ตามเพลง บางทีก้อกระดิกเท้ากำมือตามจังหวะเพลง บางทีถ้าเจอเพลงชอบก้อจะปรบมือตาม เช่นเพลงลิง เจ๊ยกๆ และเพลงหากว่าเราสบาย น้องก้อจะยืนขึ้นปรบมือเหมือนเต้นย่อขาตามวีดีโอเพลง...ทุกช่วงเวลาเปิดเพลงเหมือนน้องจะจำเวลาได้ น้องจะชี้ไปที่เบาะฟองน้ำรองนั่ง และนข้างที่เคยนั่งเป็นประจำ เพื่อให้เราไปเอาให้ มารองนั่งดูวีดีโอบางทียายลองไม่หยิบให้ เค้าจะเดินไปหยิบเอง และพยายามลากมานั่งจุดที่เคยนั่งดูครับเปิดวีดีโอให้น้องดูแบบนี้ จะส่งผลเสียต่อน้องไหมครับ?
สวัสดีค่ะ พัฒนาการเด็กเป็นสิ่งที่พ่อแม่ควรให้ความสำคัญ โดยเฉพาะพัฒนาการวัยทารกและในช่วง 1-5 ปีแรก พ่อแม่ควรเฝ้าดูพัฒนาการของลูกอย่างใกล้ชิดเพื่อให้แน่ใจว่าเด็กเติบโตอย่างสมบูรณ์ทุกด้าน หรือหากมีปัญหาก็จะสามารถแก้ไขได้แต่ เนิ่นๆโดยในเด็กอายุ 1 ขวบนั้น พัฒนาการทางร่างกายควรเริ่มควบคุมกล้ามเนื้อที่ใช้ปัสสาวะและขับถ่ายได้ แต่อาจยังไม่พร้อมต่อการใช้ห้องน้ำ อาจเริ่มเดินได้เองในระยะสั้นๆ ส่วนพัฒนาการทางสติปัญญาและภาษา อาจพูดออกมาเป็นคำ ๆ แต่เป็นคำเดี่ยวๆสั้น อาจชี้สิ่งของที่สนใจได้ แสดงความสนใจเมื่อเล่านิทานให้ฟังและมองภาพตาม การกระตุ้นพัฒนาการในวัยนี้นั้นควรพยายามพูดคุยกับเด็กให้มาก มองหน้า มองปาก ชี้ตามอวัยวะส่วนต่างๆและให้ผู้ป่วยพูดตามการที่เปิดวิดีโอที่มีเพลงให้ลูกดูนั้น ไม่น่ามีความเสียหายหรือเป็นอันตรายใดๆอย่างชัดเจน แต่ควรจะต้องใช้เวลาอยู่กับลูกไปด้วย และพูดกับเค้า สอนเค้าในสิ่งต่างๆ ไม่ได้ปล่อยให้ดูวิดีโอเพียงลำพังค่ะ และควรไปพบกุมารแพทย์ทุกปีเพื่อประเมินพัฒนาการตามวัย